Ένωση Σωματείων Αμειβόμενων Πετοσφαιριστών

Η Ένωση Σωματείων Αμειβόμενων Πετοσφαιριστών (Ε.Σ.Α.Π.) είναι ο αρμόδιος φορέας που σκοπό έχει τη διεξαγωγή επαγγελματικών διοργανώσεων πετοσφαίρισης ανδρών στην Ελλάδα. Αποτελεί μέλος της Ελληνικής Ομοσπονδίας Πετοσφαίρισης.

Αποτελεί τη διοργανώτρια αρχή του πρωταθλήματος της A1 Εθνικής Κατηγορίας (Volley League) πετοσφαιρισης ανδρών από την περίοδο 2006–07. Η ΕΣΑΠ διοργανώνει επίσης και το θεσμό του Λιγκ Καπ (League Cup), αρχής γενομένης από το 2011.

Ακόμη, η Ένωση Σωματείων Αμειβόμενων Πετοσφαιριστών λειτουργεί ανεξάρτητα σε οικονομικό και διοικητικό επίπεδο από την Ελληνική Ομοσπονδία Πετοσφαίρισης.

Ιστορία 
Η Ένωση Σωματείων Αμειβόμενων Πετοσφαιριστών ιδρύθηκε το 2006 ως αστικός συνεταιρισμός περιορισμένης ευθύνης, από τα σωματεία που έλαβαν μέρος στο πρωτάθλημα της A1 Εθνικής Κατηγορίας την περίοδο 2006–07.

Παραπομπές

Εξωτερικοί σύνδεσμοι 

Πετοσφαίριση στην Ελλάδα